De danske myndigheder vil ikke lade den 36-årige afrikaner spille på deltidskontrakt, skriver Nordjyske torsdag. Skal være på fuldtidskontrakt Efter flere dages tovtrækkeri med de danske myndigheder i Udlændingeservice har FC Hjørrings sportschef Lennart Bak nu givet op. Trods 11 år i Danmark er Andrew Tempos kendskab til det danske sprog åbenbart så dårligt, at myndighederne nægter at give ham opholdstilladelse, med mindre han kan præsentere en fuldtidskontrakt. - Og sådan en koster minimum 14.800 kr. om måneden, og det tør jeg simpelthen ikke med en spiller, som er 36 år, der kan blive skadet i morgen. Så mange penge har vi ikke, siger Lennart Bak til Nordjyske. Havde skaffet job Han er rystet over den måde, sagen har udviklet sig på. - Vi havde alt på plads. Fordi vi ikke kunne tilbyde Andrew Tembo en fuldtidskontrakt, så havde vi skaffet både ham og hans hustru arbejde og et sted at bo. Men det er åbenbart ikke nok i dagens Danmark. Selv om han har været i landet i 11 år, så ryger han nu bag i køen med hensyn til at få opholdstilladelse, og reelt risikerer han jo at blive smidt ud af landet. Jeg forstår ingenting, og jeg må sige, at jeg er noget rystet over det her, siger Lennart Bak.
2. divisionsklubben FC Hjørring får alligevel ikke glæde af den zambiske fodboldspiller Andrew Tembo, som klubben ellers skrev en to-årig kontrakt med for knap et par uger siden.